образци в електронен вид или файлове в конкретен формат при подаване на докладите за равнището на дейност.
 4.Компетентният орган оценява доклада за равнището на дейност, посочен в параграфи 1—3 от настоящия член, в съответствие с изискванията по членове 7—12 от Делегиран регламент (ЕС) 2019/331. Компетентният орган може да направи консервативна оценка на стойността на всеки параметър във всяка от следните ситуации:
 а)операторът не е представил проверен доклад за равнището на дейност до срока, посочен в параграф 3, а издаването на квоти не е спряно;
 б)представената потвърдена стойност не е в съответствие с настоящия регламент или с Делегиран регламент (ЕС) 2019/331;
 в)докладът за равнището на дейност на даден оператор не е проверен в съответствие с Регламент за изпълнение (ЕС) 2018/2067.
 Компетентният орган не увеличава разпределението на квоти за дадена инсталация въз основа на оценката, направена при обстоятелствата съгласно буква а).
 Когато проверяващият орган е посочил в доклада от проверката съгласно Регламент за изпълнение (ЕС) 2018/2067 наличието на несъществени неточности, които не са коригирани от оператора преди изготвяне на доклада от проверката, компетентният орган преценява тези неточности и дава консервативна оценка на стойността на параметъра, където е възможно. Компетентният орган уведомява оператора дали и какви корекции се изискват в доклада за равнището на дейност. Операторът предоставя тази информация на проверяващия орган.
 Член 4
 Средно равнище на дейност
 1.Компетентният орган определя ежегодно средното равнище на дейност на всяка подинсталация въз основа на докладите за равнището на дейност за съответния двугодишен период.
 2.Средното равнище на дейност на новите подинсталации и на новите участници не се изчислява за първите три календарни години от дейността.
 Член 5
 Корекции на безплатното разпределение на квоти вследствие на промени в равнището на дейност
 1.Всяка година компетентният орган сравнява средното равнище на дейност на всяка подинсталация, определено в съответствие с член 4, с историческото равнище на дейност, първоначално използвано за определяне на безплатното разпределение на квоти. Когато абсолютната стойност на разликата между средното равнище на дейност и историческото равнище на дейност на тази подинсталация е над 15 %, безплатното разпределение на квоти за тази инсталация се коригира. Тази корекция се прилага, считано от годината, следваща двете календарни години, използвани за определяне на средното равнище на дейност, и при условие че корекцията на годишния предварителен размер на квотите за емисии, предоставени безплатно на подинсталацията, е най-малко 100 квоти за емисии. Тази корекция се извършва чрез увеличаване или намаляване на безплатното разпределение за съответната подинсталация според точното процентно изменение на средното равнище на дейност в сравнение с историческото равнище, използвано първоначално за определяне на безплатното разпределение.
 2.Когато в рамките на даден период на разпределяне бъде направена корекция съгласно параграф 1, допълнителни корекции могат да се извършват само ако абсолютната стойност на разликата между средното равнище на дейност и историческото равнище на дейност на тази подинсталация надвишава най-близкия 5-процентен интервал над промяната от 15 %, която е довела до предишното коригиране на безплатното разпределение към тази инсталация. Това става чрез увеличаване или намаляване на безплатното разпределение за съответната подинсталация според точното процентно изменение на средното равнище на дейност в сравнение с историческото равнище,